పళ్లు, కూరగాయలు, హార్టికల్చర్, పూల సాగు, వ్యవసాయం, ఫుడ్ ప్రాసెసింగ్, నిర్మాణ కార్యకలాపాలు వంటివి తీవ్రంగా దెబ్బతిన్నట్టు సర్వేలో తేలింది. ‘‘ఆర్థిక కార్యకలాపాలు మందగించిన నేపథ్యంలో జిడిపి తగ్గుతుందన్న వాస్తవాన్ని కొట్టిపారేయలేం. పెద్ద నోట్ల రద్దుకు సంబంధించిన పరివర్తన కాలం నుంచి భారత ఆర్థిక వ్యవస్థ బయటపడిన తర్వాత డిమాండ్ మళ్లీ పుంజుకుంటుంది’’ అని పిహెచ్డి చాంబర్ ఆఫ్ కామర్స్ అండ్ ఇండస్ర్టీ అధ్యక్షుడు గోపాల్ జివరాజ్కా పేర్కొన్నారు. నల్లధనాన్ని వ్యవస్థ నుంచి పారద్రోలడం మూలంగా వడ్డీ రేట్లు, ద్రవ్యోల్బణం దిగిరావడానికి అవకాశం ఏర్పడుతుందని, ప్రత్యక్ష పన్నులు కూడా తగ్గడానికి ఆస్కారం ఉందని ఆయన చెప్పారు. హౌజింగ్, రియల్ ఎస్టేట్లో బూమ్ కోసం వడ్డీ రేట్లు తగ్గాల్సిన అవసరం ఉందని తెలిపారు. అప్పుడే ఉపాధి కల్పన పెరిగి దేశ జిడిపిలో వృద్ధికి అవకాశం ఏర్పడుతుందన్నారు. ఆర్టిజిఎస్, నెఫ్ట్వంటి లావాదేవీలు మరింతగా పెరగడానికిగాను ప్రభుత్వం ప్రోత్సాహకాలను కల్పించాలని ఆయన సూచించారు. ఆర్టిజిఎస్ ద్వారా 2 లక్షల రూపాయలు, నెఫ్ట్ ద్వారా 50,000 రూపాయలు బదిలీ చేసిన సందర్భంలో సర్వీస్ టాక్స్ మినహాయింపులు కల్పించాలని కోరారు. 50, 100, 500 రూపాయల నోట్లను అధికంగా ప్రింట్ చేసి ఆర్థిక వ్యవస్థలోకి విడుదల చేయాలన్నారు.
pallu, kuuragaayalu, harticalchar, poola saagu, vyavasaayam, fud prossesing, nirmaana kaaryakalaapaalu vantivi teevramgaa debbatinnattu sarvelo telindi. ‘‘aardhika kaaryakalaapaalu mandaginchina nepathyamlo jidipi taggutundanna vaastavaanni kottipareyalem. pedda notla radduku sambandhinchina parivartana kaalam nunchi bhaarata aardhika vyavastha bayatapadina tarvaata demand malli punjukuntundi’’ ani pihechdi chamber af comers and indusrty adhyakshudu gopal jivarajka perkonnaru. nalladhanaanni vyavastha nunchi paaradroladam moolamgaa vaddi retlu, dravyolbanam digiraavadaaniki avakaasam erpadutundani, pratyaksha pannulu kuudaa taggadaaniki askaram undani aayana cheppaaru. housing, riyal estatelo boom kosam vaddi retlu taggaalsina avasaram undani telipaaru. appude upaadhi kalpana perigi desha jidipilo vruddhiki avakaasam erpadutundannaru. artgs, neftvanti lavadevilu marintagaa peragadaanikigaanu prabhutvam prothsaahakaalanu kalpinchaalani aayana suuchimchaaru. artgs dwara 2 lakshala roopaayalu, neft dwara 50,000 roopaayalu badili chesina sandarbhamlo survies tax minahaayimpulu kalpinchaalani koraru. 50, 100, 500 roopaayala notlanu adhikamgaa print chesi aardhika vyavasthaloki vidudala cheyalannaru.